## Odluka o postupku davanja suglasnosti stranim vojnim izaslanicima

### NN 88/1993 (1.10.1993.), Odluka o postupku davanja suglasnosti stranim vojnim izaslanicima

# PREDSJEDNIK REPUBLIKE HRVATSKE

Na temelju članaka 99. i 100. Ustava Republike Hrvatske i članka 47.
Zakona o obrani (proćišćeni tekst - "Narodne novine", br. 74/93).
a suglasno članku 7. Bečke konvencije o diplomatskim odnosima od 24. travnja
1964. godine. donosim

## ODLUKU

### o postupku davanja suglasnosti stranim vojnim izaslanicima

I.

Država koja želi poslati svog vojnog izaslanika u Republiku Hrvatsku
diplomatskim putem traži od Ministarstva vanjskih poslova Republike Hrvatske
suglasnost za određenu osobu uz prilaganje životopisa te osobe.

II.

Ministarstvo vanjskih poslova Republike Hrvatske službeno traži pismenu
suglasnost za predloženu osobu od Ureda za nacionalnu sigurnost te od Ureda
za vojne izaslanike Ministarstva obrane Republike Hrvatske.

III.

Prijedlog za davanje suglasnosti zajedno sa pozitivnim mišljenjima Ureda
za nacionalnu sigurnost i Ureda za vojne izaslanike te životopisom predložene
osobe dostavlja se u Ured Predsjednika Republike, Vojni kabinet.

IV.

Predsjednik Republike Hrvatske daje suglasnost za predloženu osobu što
-Ured Predsjednika Republike, Vojni kabinet, pismeno priopćava Ministarstvu
vanjskih poslova.

V. Ministarstvo vanjskih poslova RH službeno diplomatskim putem izvješćuje
državu koja je zatražila suglasnost za svog vojnog izaslanika o dodijeljenoj
suglasnosti za tu osobu.

VI.

Diplomatsko predstavništvp države koja je tražila suglasnost za voinog
izaslanika notificira dolazak svog vojnog izaslanika Ministarstvu vanjskih
poslova Republike Hrvatske, koje o tome izvješćuje Ured za vojne izaslanike
Ministarstva obrane RH.

VII. Vojni izaslanik strane zemlje u Republici Hrvatskoj dužan je u
obavljanju svoje funkcije pridržavati se odredaba Bečke konvencije o diplomatskim
odnosima, te zakona i propisa Republike Hrvatske dok djeluje i boravi na
teritoriju Republike Hrvatske.

VIII.

Predsjednik Republike Hrvatske pridržava si pravo da u slučaju negativnog
mišljenja iz članka II. ove odluke ne izda suglasnost za predloženu osobu.

IX. Na prijedlog Ministarstva vanjskih poslova, Ministarstva obrane
ili Ministarstva unutarnjih poslova, Predsjednik Republike Hrvatske može
u slučajevima dokazanog nepridržavanja odredbi utvrđenih u točki 7. ove
odluke donijeti odluku o otkazivanju gostoprimstva vojnom izaslaniku strane
zemlje u Republici Hrvatskoj.

X.

Ministarstvo vanjskih poslova dužno je s Odlukom o postupku davanja
suglasnosti stranim vojnim izaslanicima odmah upoznati sve zemlje s kojima
Republika Hrvatska ima diplomatske odnose.

XI. Ministarstvo obrane je dužno u ustroju Ureda za vojne izaslanike
odrediti osobu ili osobe koje će u skladu s međunarodnom praksom i protokolom
brinuti o stranim vojnim izaslanicima.

XII.

Ova odluka stupa na snagu odmah i objavit će se u "Narodnim novinama".

Broj : PA7-88/ 1-93

Zagreb, 21. rujna 1993.

Predsjednik Republike Hrvatske

**dr. Franjo Tuđman, v. r**

Odluka, NN 88/1993-1719
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)